Daniel Bennett (fotballdommer)

Daniel Bennett (født 22. august 1976 i Dewsbury) er en sørafrikansk fotballdommer. Han har vært offisiell FIFA-dommer siden 2003, og har stort sett dømt kamper i CAF, blant annet i Afrikamesterskapet i fotball, kvalifiseringer til VM i fotball og den afrikanske serievinnercupen. I tillegg har han også dømt kamper i U17-VM, enkelte privatlandskamper og kamper i VM for klubblag. I januar 2014 ble han som eneste sørafrikanske dommer valgt ut til å dømme kamper i VM i Brasil i 2014. Bennett ble derimot skadet noen få dager før mesterskapet startet, og kunne derfor ikke dømme under VM.

Referanser

Eksterne lenker 
 Oversikt over internasjonale kamper hos WorldReferee.com 
 FIFA-profil 

Sørafrikanske fotballdommere
Fødsler i 1976
Personer fra distriktet Kirklees